recursal/SuperWikiNEXT-32B huggingface dataset:
**க. மு. இராசகோபால்** (*K. M. Rajagopal*)(பிறப்பு 1924) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் காஞ்சிபுரம் மாவட்டம் உத்திரமோரூரைச் சார்ந்தவர். பள்ளிக் கல்வியினை வாலசாபாத்தில் கற்றுள்ளார். இராசகோபால், திராவிட முன்னேற்றக் கழக உறுப்பினர் ஆவார். 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக உத்திரமோரூர் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1967 | உத்திரமோரூர்  | திமுக | 47,689 | 61.62 |
| 1971 | உத்திரமோரூர் | திமுக | 48,462 | 68.85 |

மேற்கோள்கள்
-----------

1. ↑   (in English - Tamil) *தமிழ்நாட்டுச் சட்டப் பேரவை "யார் எவர்" [Madras Legislative Assembly "Who's Who"]*. Madras. 1968 [1967]. பக். 186.
2. ↑   *தமிழ்நாடு சட்டப் பேரவை "யார் எவர்" [Tamil Nadu Legislative Assembly "Who's Who"]*. 01.01.1972: Tamil Nadu Legislative Assembly Department. 1971. பக். 94.
**அம்பேத்கர் தேசிய நினைவகம்** (Dr. Ambedkar National Memorial) என்பது இந்தியாவின் தலைநகரமான புது டில்லியில், அலிப்பூர் சாலையில் உள்ள ஒரு நினைவகமாகும். இந்த இடத்தில்தான் அம்பேத்கர் தன் வாழ்வின் இறுதிக் காலத்தைக் கழித்தார். இந்த நினைவகமானது அரசியலமைப்புச் சட்டப் புத்தக வடிவில் வடிவமைக்கப்பட்டு, பிரம்மாண்டமாகக் கட்டப்பட்டுள்ளது.

வரலாறு
------

1951இல் அம்பேத்கர் சட்ட அமைச்சர் பதவியைவிட்டு விலகிய பின்னர், சிரோஹி மன்னருக்குச் சொந்தமான வீட்டில் வாடகைக்குக் குடியேறினார். அதன் பின் இறக்கும் வரை தன் மனைவி சவிதாவுடன் 5 ஆண்டுகள் இங்கு வாழ்ந்தார். அப்போது அவர் எழுதிய முக்கியமான கடிதங்கள், மனுக்கள், விண்ணப்பங்கள், கட்டுரைகள், உரைகள் எல்லாவற்றிலும் *26, அலிப்பூர் சாலை* என்ற இந்த இடத்தின் முகவரி இருக்கிறது. பண்டைய இந்தியாவில் புரட்சியும் எதிர்ப்புரட்சியும், இந்து மதத்தின் புதிர்கள், புத்தரும் கார்ல் மார்க்ஸும், புத்தரும் அவரது தம்மமும் உள்ளிட்ட முக்கியமான நூல்களையும் இங்கிருந்துதான் எழுதியிருக்கிறார். இந்தியக் குடியரசுக் கட்சியைத் தொடங்க முடிவெடுத்து, அதற்கான ஆரம்பகட்டப் பணிகளையும் அம்பேத்கர் முடுக்கிவிட்டது இங்கிருந்துதான். நவீன இந்தியச் சமூக வரலாற்றில் அரங்கேறிய மாபெரும் திருப்புமுனை நிகழ்வான ‘பவுத்தம் திரும்புதலுக்கான’ முடிவுரையையும் இங்குதான் தீர்மானித்தார். இவ்வளவு சிறப்புவாய்ந்த வீட்டை ஜிண்டால் குடும்பத்தினர் வாங்கி இடித்துவிட்டனர். ஆனால் இங்கு பின்னர் புதிய நினைவகம் கட்டப்பட்டது. இந்த நினைவகத்தில் அம்பேத்கரின் அறை மீண்டும் தத்ரூபமாக உருவாக்கப்பட்டுள்ளது.

நினைவகத்தில் உள்ளவை
-------------------

நினைவகத்தின் இரு பக்கமும் அகன்ற எல்இடி திரையில் அம்பேத்கரின் வாழ்க்கை வரலாறு குறித்த செய்திகள், அரிய படங்கள், காணொளி மற்றும் ஒலிப்பதிவுகள், நிகழ்ச்சிகளின் தொகுப்பு போன்றவை காட்சிப்படுத்தப்பட்டுள்ளன. அம்பேத்கரின் வீடு, குடும்பம், வகுப்பறை, நூலகம், பரோடா சமஸ்தானத்தில் பணியாற்றியது, விடுதியிலிருந்து வெளியேற்றப்பட்டது உள்ளிட்டவை நவீனச் சிற்பக் கலையின் வழியாக தத்ரூபமாகச் செதுக்கப்பட்டுள்ளன. மேலும் அலுவலகத்தில் அம்பேத்கர் அமர்ந்து எழுதுவது போன்ற சிலையும், அதன் அருகே அவர் பயன்படுத்திய மை பேனா, தேடலுக்கான நூல்கள், பூதக் கண்ணாடி, தொலைபேசி, குடை, கைத்தடி, தொப்பி, தட்டச்சு இயந்திரம், சுற்றிலும் நூல்கள் வைக்கப்பட்டுள்ளன. பக்கத்து அறையில் அவரது உடைமாற்றும் மேசை, அதன் மேல் அம்பேத்கர் கடைசிக் காலத்தில் கற்றுக்கொண்டு இசைத்த‌ வயலின், சாய்வு நாற்காலி போன்றவை உள்ளன.

இவற்றையும் பார்க்கவும்
----------------------

* இந்தியாவில் உள்ள அருங்காட்சியகங்கள் பட்டியல்

மேற்கோள்கள்
-----------

1. ↑  இரா.வினோத் (6 திசம்பர் 2018). "டெல்லி அம்பேத்கர் நினைவகத்தில் ஓர் உலா". *கட்டுரை*. இந்து தமிழ். 13 திசம்பர் 2018 அன்று பார்க்கப்பட்டது.
*Le voyage aux Indes de Nicolò de' Conti (1414-1439)*
**நிக்கோலோ டா கொன்ட்டி** (Niccolò de' Conti - 1395–1469) என்பார் ஒரு வெனிசிய வணிகர். இவர் 15 ஆம் நூற்றாண்டின் முற்பகுதியில், இந்தியா, தென்கிழக்காசியா போன்ற இடங்களிலும் பயணம் செய்தார் இவர் இக் காலத்தில் தென் சீனாவுக்கும் சென்றிருக்கலாம் எனக் கருதப்படுகிறது. போலோசு என்பவர் சீனாவில் இருந்து திரும்பியதற்குப் பின்னர், நிக்கோலோ டா கொன்ட்டி கடல்வழியாக 1439 ஆம் ஆண்டில் திரும்பி வரும்வரை வேறெந்த இத்தாலியப் பயணியும் சீனாவிலிருந்து திரும்பியதாகத் தெரியவில்லை. நிக்கோலோ 1419 ஆம் ஆண்டளவில் வெனிசில் இருந்து புறப்பட்டார். சிரியாவில் உள்ள டமாசுக்கசு நகரில் தங்கியிருந்து அரபி மொழியையும் கற்றார். 25 ஆண்டுகளாக ஒரு முசுலிம் வணிகராகப் பல ஆசியப் பகுதிகளிலும் பயணம் செய்தார். இசுலாமிய உலகின் பல மொழிகளையும், அவர்கள் பண்பாட்டையும் அறிந்திருந்ததால் இசுலாமிய வணிகர்களின் கப்பல்களில் பல நாடுகளுக்கும் அவர் செல்ல முடிந்தது.

நிக்கொலோவின் பயணம் ஏறத்தாழ சீனாவின் அட்மிரல் செங் ஹேயின் பயணங்கள் இடம்பெற்ற அதே காலத்திலேயே நிகழ்ந்தது. நிக்கோலோவின் குறிப்புக்கள் மேற்படி சீனப் பயணக் குழுவினரின் குறிப்புக்களுக்கு ஒத்தவையாக இருப்பதைக் காண முடியும்.
**நிக்கோலாய் ஒசுதிரோவ்சுகி** (*Nikolai Alexeevich Ostrovsky*, உருசியம்: Никола́й Алексе́евич Остро́вский, 29 செப்டம்பர் 1904 – 22 திசம்பர் 1936) சோவியத்து எழுத்தாளர். உருசிய உள்நாட்டுப் போரைக் களமாகக் கொண்டு தான் எழுதிய *எப்படி எஃகு பதப்பட்டது* என்னும் பொருள்படும் தலைப்பில் Как закалялась сталь (ஒலிப்பு: *காக்(கு) (இ)சக்கல்யலசு (இ)சிட்டால்*) என்ற புதினத்தால் நன்கறியப்பட்டவர்.

வரலாறு
------

இவர் 1904-ம் ஆண்டு செப்டெம்பர் 29 ஆம் தேதி, உக்கிரேனில் உள்ள விலியா என்னும் ஊரில் ஒரு கூலித்தொழிலாளரான தந்தைக்கும், சமையற்காரரான தாய்க்கும் பிறந்தார். இவர் 32 வயது வரை மட்டுமே வாழ்ந்தவர். தனது 13 ஆவது வயதிலேயே போல்செவிக் கட்சியில் சேர்ந்து இயங்கினார். போர் முனையில் படுகாயமுற்றதால் தன் வாழ்வின் கடைசி 12 ஆண்டுகளை பார்வையில்லாமல் கழித்துள்ளார். 1931-ல் வீரம் விளைந்தது (*எப்படி எஃகு பதப்பட்டது*) என்கிற நூலை எழுதி முடித்தார். இந்நாவலின் முதல் வாசகருமாகவும் இருந்து, அவருக்கு கடைசிவரை ஆதரவும் தந்தவர் புகழ்பெற்ற எழுத்தாளர் மாக்சிம் கார்கி ஆவார். இதன் பின்னர் ஆசிரியர் உக்குரேன்-சோவியத்து ஒன்றியத்துகிடையே நடந்த போரின் அடிப்படையில் *புயலின் மூலம் தோன்றியவர்கள்* (Рождённые бурей (ஒலிப்பு: (உ)ரோழ்தொன்யி பு'ரே (Rozhdonnyye burey) ) எனும் நூலை எழுதத் தொடங்கினார். ஆனால் அந்நூலை எழுதி முடிக்கும் முன்பே இறந்துவிட்டார்.

"இந்நாவலை எழுதி முடித்ததும், என்னைச் சுற்றிவளைத்திருந்த இரும்பு வளையமொன்றிலிருந்து விடுபட்ட உணர்வு பெற்றேன். அசைய முடியாமை என்ற துன்பத்தை வென்றேன். மறுபடியும் போர்வீரர்களில் ஒருவனாக மாறிவிட்டேன்." 
என *எப்படி எஃகு பதப்பட்டது* நூலை முடித்தவுடன் நிக்கொலாய் ஒஸ்திரோவ்ஸ்க்கி கூறியுள்ளார்.

உருசியாவின் மாசுகோ நகரின், முக்கிய வீதிகளில் ஒன்றான கோர்க்கி வீதியில் அவர் வாழ்ந்த 14-ம் எண் வீடு அருங்காட்சியகமாக மாற்றப்பட்டுள்ளது. அதில் *எப்படி எஃகு பதப்பட்டது* நூலின் பன்னாட்டுப் பதிப்புகளும் சேகரித்து காட்சிக்கு வைக்கப்பட்டுள்ளன.

குறிப்புகள்
-----------

1. ↑  Prominent Russians: Nikolay Ostrovsky, Russiapedia
2. ↑  Dan Richardson (2001). *The rough guide to Moscow*. Rough Guides. பக். 135. பன்னாட்டுத் தரப்புத்தக எண்:1-85828-700-6. .
**செம்பியன்மாதேவி** (Sembiyanmadevi) என்பது தமிழ்நாட்டின், கள்ளக்குறிச்சி மாவட்டம், உளுந்தூர்பேட்டை வட்டத்தில் அமைந்துள்ள ஒரு சிற்றூர் ஆகும். இந்த ஊரானது கள்ளக்குறிச்சியிலிருந்து 20.8 கி.மீ தொலைவிலும், உளுந்தூர்ப்பேட்டையிலிருந்து 18.1 கி.மீ தொலைவிலும், இளவனாசூரிலிருந்து 4.1 கி.மீ தொலைவிலும், தியாகதுர்க்கத்திலிருந்து 9 கி.மீ தொலைவிலும் உள்ளது. முன்பு செம்பியன்மாதேவி கிராமம் விழுப்புரம் மாவட்டத்தில் இருந்தது. தற்பொழுது கள்ளக்குறிச்சி மாவட்டத்திற்கு (ஜனவரி 8, 2019 அன்றிலிருந்து) மாற்றப்பட்டுள்ளது.

மக்கள் தொகை
-----------

செம்பியன்மாதேவியில் முதன்மையாக பேசப்படும் மொழி தமிழாகும். இந்தக் கிராமத்தில் 316 வீடுகள் உள்ளன, மொத்த மக்கள் தொகையானது 1528 ஆகும். இதில் பெண் மக்கள் தொகை 47.3%, கிராம கல்வியறிவு விகிதம் 57.3%, பெண் கல்வியறிவு விகிதம் 22.8% ஆக உள்ளது.

பேருந்துநிலையம் மற்றும் பேருந்துகள்
-----------------------------------

இங்குள்ள பேருந்து நிலையத்திலிருந்து  பாண்டிச்சேரி, கடலூர், கள்ளக்குறிச்சி, விழுப்புரம் மற்றும் திருவண்ணாமலை ஆகிய நகரங்களுக்கு செல்ல 25 நிமிடத்திற்கு ஒருமுறை பேருந்து வசதி உள்ளது.

கோவில்கள்
---------

செம்பியன்மாதேவி கிராமத்தில்  அருள்மிகு முத்து மாரியம்மன், சப்த கன்னிமார், மருதாண்டவர் கோயில்கள் உள்ளன. செம்பியன்மாதேவியில் மற்றொரு மிக சக்திவாய்ந்த அருள்மிகு திரௌபதியம்மன் கோவில் உள்ளது. இக்கோவில் 6 ஏக்கர் நிலத்தால் சூழப்பட்டுள்ளது. இந்த கோவில் திருவிழா ஒவ்வொரு ஆண்டும் ஜூன் 2 ஆவது வாரத்தில் நடைபெறும்.

படவரிசை
-------

* அன்னதானம்அன்னதானம்
* மாரியம்மன் கோவில்மாரியம்மன் கோவில்
* செம்பியன்மாதேவி தோற்றம்செம்பியன்மாதேவி தோற்றம்
* பேருந்து விவரம்பேருந்து விவரம்

மேற்கோள்கள்
-----------

1. ↑  "Sembiyanmadevi".

வெளி இணைப்புகள்
---------------

1. Sembiyanmadevi Gmap
2. Sembiyanmadevi
3. sembiyanmadevi
Map of ancient cities of Caria காரியாவின் பண்டைய நகரங்கள்
**ஆலிகார்னாசசு** (*Halicarnassus*, பண்டைக் கிரேக்கம்: Ἁλικαρνᾱσσός *Ἁλικαρνᾱσσός Halikarnāssós* or *Ἀλικαρνασσός Alikarnāssós*, துருக்கியம்: Halikarnas  ; கேரியன் 𐊠𐊣𐊫𐊰 𐊴𐊠𐊥𐊵𐊫𐊰) என்பது அனத்தோலியாவில் உள்ள காரியாவில் உள்ள ஒரு பண்டைய கிரேக்க நகரமாகும்.  இது தென்மேற்கு காரியாவில், கோகோவா வளைகுடாவில் ஒரு அனுகூலமான இடத்தில் அமைந்துள்ளது. இது தற்கால துருக்கியின் போட்ரம் மாநகரின் ஒரு பகுதியாக உள்ளது. ஆலிகார்னசசு மாசலசின் கல்லறைக்கு பிரபலமானது, இது மவுசோலசின் கல்லறை என்றும் அழைக்கப்படுகிறது. அதன் பெயர் "மாசோலியம் "என்ற சொல்லில் இருந்து தோன்றியது. கிமு 353 முதல் 350 வரை கட்டப்பட்ட கல்லறையானது பண்டைய உலகின் ஏழு அதிசயங்களில் ஒன்றாக தரவரிசைப்படுத்தப்பட்டது.

ஆலிகார்னசசு வரலாறு சிறப்பு வாய்ந்தது. இது முடியாட்சி முறையைக் கொண்டிருந்தது. அந்த நேரத்தில் மற்ற கிரேக்க நகர அரசுகள் நீண்ட காலமாக தங்களை ஆண்ட அரசர்களை அகற்றின. பாரசீக ஆட்சிக்கு எதிராக ஐயோனிய அண்டை நாடுகள் கலகம் செய்தபோது, ஆலிகார்னசசு பாரசீகர்களுக்கு விசுவாசமாக இருந்தது. கிமு 333 இல் ஆலிகார்னசசு முற்றுகைக்குப் பிறகு பேரரசர் அலெக்சாந்தர் இதைக் கைப்பற்றும் வரை பாரசீகப் பேரரசின் ஒரு பகுதியாகவே இருந்தது.

செபிரியா என்பது இங்கு உள்ள குடியேற்றத்தின் அசல் பெயராகும். கி.பி 1404 இல் இப்பகுதிக்கு அருகில் நைட்ஸ் ஆஃப் ரோட்சால் செயின்ட் பீட்டர் கோட்டையகம் கட்டப்பட்டது.  கோட்டையகம் கட்டபட்ட பகுதி ஒரு தீவு ஆகும். தீவின் அருகில் இருந்த முதன்மை நிலப்பரப்பில் பல கேரியன் குடியிருப்புகளை உள்ளடக்கியதாக படிப்படியாக விரிவடைந்தது.  இருப்பினும், காலப்போக்கில், தீவின் நிலப்பரப்பானது முதன்மை நிலப்பரப்புடன் ஒன்றிணைந்தது. மேலும் நகரம் தற்போதுள்ள சல்மாசிஸ், பூர்வீக லெலெஜஸ் மற்றும் கேரியன்ஸ்  மற்றும் பிற்கால கோட்டையின் தளத்துடன் இணைக்க விரிவாக்கப்பட்டது. முதலில் குடியேறியவர்கள் பெலோபொன்னீசிய இனத்தைச் சேர்ந்த டோரியன்கள். என்றாலும் இது விரைவில் மறக்கப்பட்டது.

குறிப்புகள்
-----------

1. ↑  Livius.org Halicarnassus/Bodrum "Usually, Greek settlers first occupied an island near a native settlement; later, they settled on the mainland. We may assume that the first Greeks built their houses on the island that was later known as the Royal Island. Today, it is no longer an island, but an impressive castle built in the age of the Crusades. The native settlement probably was at the Salmacis hill, which was crowned by a sanctuary of Hermaphroditus.", "Later, the Greeks settled on the mainland. To the northeast of the island, they founded a marketplace to trade with the natives. The new Greek settlement itself was to the northwest.", "The Greeks thought that Halicarnassus was a "Dorian" city: its first settlers were from the Peloponnese and belonged to this tribe. The city was really proud of this descent, but in fact, the Dorian nature of the population was soon forgotten."
2. 1 2  Public Domain இந்தக் கட்டுரை  தற்போது பொது உரிமைப் பரப்பிலுள்ள நூலிலிருந்து உரையைக் கொண்டுள்ளது:   *பிரித்தானிக்கா கலைக்களஞ்சியம்* (11th). (1911). Cambridge University Press.
3. ↑  Livius.org Halicarnassus/Bodrum "Usually, Greek settlers first occupied an island near a native settlement; later, they settled on the mainland.
சென்சௌ 9 ஜூன் 16, 2012, அன்று 10:37க்கு ஜியுசுஅன் விண்வெளி ஏவு தளத்திலிருந்து விண்வெளியில் ஏவப்பட்டது. இது முதலாவது மனிதரை ஏற்றிச்சென்று ஏற்கனவே விண்வெளியில் இருந்த தியன்காங் - 1 விண்கலத்துடன் இணைந்த சீன விண்வெளிக்கலம். இதில் முதல் பெண் விண்வெளி வீராங்களை லியு யாங் பயணம் செய்தார். ஜிங் ஹாய்பெங் இரண்டாம் முறையாக அதில் ஆய்வுகளை மேற்கொள்ள பயணம் செய்தார். மூன்றாவதாக லியு வாங் அக்கலத்தின் இணைப்பு பிரிப்பு முயற்சியில் உதவி செய்வதற்காக பயணித்தார். அது சீனாவின் நான்காம் மனிதர்களை ஏற்றிச் சென்ற விண்கலமாகும்.

இந்த விண்கலம், 2012 ஜூன் 18 6:07 உலக நேர அளவில் விண்வெளியில் சுற்றிக் கொண்டிருந்த தியன்காங் - 1 கலத்துடன் அன்று இணைந்தது. பின்னர் மூன்று மணி நேரம் கழிந்த பின் ஜிங் ஹாய்பெங் தியன்காங் கலத்திற்குள் நுழைந்தார். ஆறு நாட்கள் கழிந்த பின் லியு வாங்கின் உதவியால் தியன்காங் கலத்திலிருந்து பிரிந்து பூமியை நோக்கிப் புறப்பட்டது சென்சௌ 9. இது சீனர்களின் முதலாவது மனிதர்கள் கொண்ட கல இணைப்பு பிரிப்பு முயற்சியானது.

இருந்த பதின்மூன்று நாள்களில் பலவித ஆய்வுகள் மேற்கொள்ளப்பட்டன.

பூமியை வலம் வந்த பின், ஜூன், 29, 2012 02:01 உலக நேரத்தின் படி, உள் மங்கோலியாவில் தரை இறங்கியது.
**தகவல்நுட்ப பொருட்கள் மேம்பாடு மற்றும் ஆராய்ச்சி அலகு** (Unit for Research and Development of Information Products) என்பது இந்திய அரசின் அறிவியல் மற்றும் தொழிலக ஆய்வு மன்றத்தின் செயல்படும் நிறுவனமாகும். இந்நிறுவனம் மகாராட்டிர மாநிலம் புனே நகரில் அமைந்துள்ளது.

இந்திய அறிவியல் மற்றும் தொழிலக ஆராய்ச்சி மன்றத்தின் தகவல் தயாரிப்புகளின் ஆராய்ச்சி மற்றும் மேம்பாட்டிற்கான சிறப்புச் சேவை அலகாக இது உள்ளது. இது அறிவுசார் சொத்து மற்றும் தொழில்நுட்ப வணிக தகவல் சேவைகளை வழங்குவதன் மூலம் ஆராய்ச்சி திட்டங்களின் முன் ஆராய்ச்சி மற்றும் வளர்ச்சிக்கு முந்தைய கட்டத்தில் கவனம் செலுத்துகிறது.

சேவைகள்
-------

தொடக்கநிலை-நிறுவனங்கள், சிறிய மூலதன நிறுவனங்கள், மன்றத்தின் உள்ளேயும் வெளியையும் உள்ள ஆராய்ச்சி நிறுவனங்கள், இந்திய பெரும் வணிக மற்றும் பன்னாட்டு நிறுவனங்கள் உட்படப் பரந்த அளவிலான வாடிக்கையாளர்களுக்கு மதிப்புக் கூட்டப்பட்ட தகவல் சேவைகளை இந்த நிறுவனம் வழங்குகிறது. இதன் முதன்மை வாடிக்கையாளர்களில் ஆராய்ச்சி மற்றும் மேம்பாடு, சட்டப்பூர்வமான, புதிய வணிக மேம்பாடு உள்ளிட்ட பலபணிகளை மேற்கொள்கின்றது.

மேற்கோள்கள்
-----------

1. ↑
2. ↑

வெளி இணைப்புகள்
---------------

*
**அப்பா பைத்தியம் சாமிகள்** என்பவர் தமிழகம் மற்றும் புதுச்சேரியில் வாழ்ந்த சித்தராவார். இவர் கருவூர் கோட்டை ஜமீன் வாரிசாக சித்திரை 8 1859 அன்று பிறந்தவர். பதினாறு வயதில் வீட்டினை விட்டு வெளியேறி பழனியில் தங்கினார். அழுக்கு சுவாமி எனும் சித்தரை குருவாக ஏற்று சித்துகளை கற்றார்.

பக்தர்களிடம் தன்னை பைத்தியம் என்று இவர் கூறிக்கொண்டமையால் பைத்திய சாமி என்றும், பக்தர்களின் கோரிக்கைகளை தந்தைபோல இருந்து நிறைவேற்றுவதால் அப்பா பைத்தியம் சாமிகள் என்றும் அழைக்கப்பட்டார். எண்ணற்ற ஊரில் தங்கி பக்தர்களுக்கு உதவிய இவர் சேலம் சூரமங்கலத்தில் 141வது வயதில் தை 28 2000 த்தில் ஜீவ சமாதி அடைந்தார்.

கோயில்கள்
---------

* அப்பா பைத்தியம் சாமிகள் திருக்கோயில், கோரிமேடு, புதுச்சேரி
* அப்பா பைத்தியம் சாமிகள் ஜீவசமாதி மற்றும் கோயில், சூரமங்கலம், சேலம்

ஆதாரங்கள்
---------

1. ↑  வேண்டுதலை நிறைவேற்றி தரும் அப்பா பைத்திய சாமியின் தீவிர பக்தர் ஆகஸ்ட் 3, 2014 தினத்தந்தி
2. ↑  எல்லாம் 'அப்பா பைத்தியம் சாமி' பார்த்துக்குவார்! -தி இந்து

வெளி இணைப்புகள்
---------------

* உஜாலா தேவி
* தேர்தலில் என்ன முடிவு எடுப்பது: ஆன்மீக குருவின் உத்தரவுக்காக காத்திருக்கும் ரங்கசாமி பரணிடப்பட்டது 2016-04-07 at the வந்தவழி இயந்திரம்
* அப்பா பைத்தியம் சாமி பற்றி கேட்டறிந்த ராகுல்காந்தி
* புதுச்சேரி அப்பா பைத்தியம் சுவாமி கோயில் குடமுழுக்கு: குருவுக்காக முதல்வர் கட்டிய கோயில்
**அப்பல்லோ 14** (*Apollo 14*) அமெரிக்க அப்பல்லோ திட்டத்தில் மனிதர் பயணித்த எட்டாவது திட்டமாகும். மேலும் சந்திரனில் தரையிறங்கிய மூன்றாவது திட்டமாகும். இதுவே இத்திட்ட வரிசையில் கடைசி 'ஹெச்' திட்ட ('H' mission) பயணமாகும். அதாவது துல்லியமாக சந்திரனில் தரையிறங்குவதோடு இரண்டு நாட்கள் நிலவில் தங்கி ஆய்வுகள் செய்யும் திட்டம். இதில் உலவு வாகனத்தை விட்டு இறங்கி சந்திரனில் நடப்பதும் அடக்கம்.

திட்ட ஆணையாளர் ஆலன் ஷெபர்டு, கட்டளைக் கலன் விமானி ஸ்டூவர்ட் ரூசா, நிலவுக் கலன் விமானி எட்கர் மிட்செல் ஆகியோர் தமது ஒன்பது நாள் பயணத்தினை சனவரி 31, 1971 அன்று 4 : 04 : 02 உள்நாட்டுக் காலப்படி துவக்கினர். இது திட்டமிடப்பட்ட நேரத்தை விட 40 நிமிடங்கள் 2 விநாடிகள் காலதாமதமான தொடக்கமாகும். வானிலைக் கோளாறுகளால் இத்தகைய காலதாமதம் ஏற்பட்டது அப்பல்லோ திட்டத்தில் இதுவே முதல் முறையாகும்.. ஃப்ரா மொரா அமைப்பில் பிப்ரவரி 5 அன்று ஷெபர்டும் மிட்செலும் தரையிறங்கினர். கைவிடப்பட்ட அப்பல்லோ 13 திட்டத்தின் தரையிறங்கும் இலக்கு இதுவேயாகும். இரண்டு நிலவில் நடக்கும் செயல்பாடுகளில் 42 கிலோகிராம் அளவிலான நிலவின் கற்கள் சேகரிக்கப்பட்டன. மேலும் நில அதிர்வு சோதனைகள் உட்பட பல்வேறு சோதனைகள் மேற்கொள்ளப்பட்டன. இதில்தான் ஷெபர்டு, பூமியிலிருந்து கொண்டு வந்த கோல்ப் மட்டைகளால், இரண்டு கோல்ப் பந்துகளை நிலவின் பரப்பில் அடித்தார். மொத்தம் 33 மணி நேரம் நிலவின் பரப்பில் ஷெபர்டும் மிட்செலும் கழித்தனர். அதில் 9½ மணி நேரம் நிலவில் இறங்கி ஆய்வுகள் செய்தனர். 

ஷெபர்டும் மிட்செலும் நிலவின் பரப்பில் இருந்தபோது ரூசா, கட்டளை/சேவைக் கலனில் இருந்தபடியே ஆய்வுகளை மேற்கொண்டார். மேலும் கலனிலிருந்தபடியே நிலவைப் படம் பிடித்தார். இப்பயணத்தின் போது அவர் நூற்றுக்கணக்கான விதைகளை எடுத்துச் சென்றிருந்தார். அவற்றில் பெரும்பாலானவை பூமிக்குத் திரும்பும்போது முளைவிட்டிருந்தன. அவை *நிலா மரங்கள்* என்று அழைக்கப்பட்டன. பிப்ரவர் 9 அன்று பூமிக்குத் திரும்பிய மூவரும் பசிபிக் பெருங்கடலில் இறங்கினர்.

உசாத்துணைகள்
------------

1. ↑  Richard W. Orloff. "*Apollo* by the Numbers: A Statistical Reference (SP-4029)". NASA. 2011-03-16 அன்று மூலம் பரணிடப்பட்டது. 2011-09-23 அன்று பார்க்கப்பட்டது.
2. ↑

| * பா
* உ
* தொ
அப்பல்லோ திட்டத்தின் பயணங்கள் |
| --- |
| ராக்கெட் சோதனைகள் | 
* எஸ்ஏ-1
* எஸ்ஏ-2
* எஸ்ஏ-3
* எஸ்ஏ-4
* எஸ்ஏ-5
* ஏஎஸ்-203

 | அப்பல்லோ திட்டச் சின்னம்அப்பல்லோ திட்டச் சின்னம் |
| ஆளில்லாத் திட்டங்கள் | 
* ஏஎஸ்-201
* ஏஎஸ்-202
* அப்பல்லோ 4
* அப்பல்லோ 5
* அப்பல்லோ 6
* ஸ்கைலேப் 1

 |
| தாழ் புவி சுற்றுப்பாதைத் திட்டங்கள் | 
* அப்பல்லோ 7
* அப்பல்லோ 9
* ஸ்கைலேப் 2
* ஸ்கைலேப் 3
* ஸ்கைலேப் 4
* அப்பல்லோ-சோயுஸ் சோதனைத் திட்டம்

 |
| நிலவுச் சுற்றுப்பாதைத் திட்டங்கள் | 
* அப்பல்லோ 8
* அப்பல்லோ 10

 |
| நிலவில் இறங்கிய பயணங்கள் | 
* அப்பல்லோ 11
* அப்பல்லோ 12
* அப்பல்லோ 14
* அப்பல்லோ 15
* அப்பல்லோ 16
* அப்பல்லோ 17

 |
| தோல்வியடைந்த திட்டங்கள் | 
* அப்பல்லோ 1 (ஏஎஸ்-204)
* அப்பல்லோ 13

 |
தென்கிழக்கு ரத் புகோவின் நெல் வயல்களின் மையத்தில் அமைந்துள்ளது பானியுனிபோ
**பானியுனிபோ** என்பது இந்தோனேசியாவின், யோகியாகர்த்தா, ஸ்லேமேன் ஆட்சிப்பகுதியின், பிரம்பானன், செபிட் குக்கிராமத்தில் உள்ள  9 வது நூற்றாண்டைச் சேர்ந்த ஒரு பௌத்தக் கோயிலாகும். நவீன யோகியாகர்த்தின் கிழக்குப் பகுதியில் ரத் புகோ தொல்லியல் பூங்காவின் தென்கிழக்கில் இரண்டு கிலோமீட்டர் தொலைவில் நெல் வயல்களால் சூழப்பட்ட ஒரு குறுகிய பள்ளத்தாக்கில் மேடங் அரசாட்சிக் காலத்திய இந்தக் கோயில் அமைந்துள்ளது. மேலும் வடக்கில் பிரம்பானான் கோயில், தெற்கே கூனுங் ஸீயு மலைகள், குனுங் கிதுல் மலைகளின் நீட்சியான உள்ளது.

கட்டிடக்கலை
-----------

பானியுனிபோ ஸ்தூபியானது தனித்துவமான கிரீடம் போன்ற வளைந்த கூரை வடிவமைப்பைக் கொண்டுள்ளது. நடு ஜாவாவில் எஞ்சியுள்ள புத்தக் கோயில்களில் இந்த மாதிரி அமைப்பு தனிப்பட்டதாக உள்ளது. வளைந்த கூரையானது பொதுவாக தாமரை அல்லது பத்ம இதழ்களை அடையாளப்படுத்துவது அல்லது பண்டைய ஜாவா கட்டிடக்கலையில் பொதுவான ஐஜீக் இழைகளிலிருந்து (அரிங்கா மரத்தைச் சுற்றிபிணைந்த கருப்பு இழைக்கொடி) இருந்து உருவாக்கப்பட்ட கரிம கூரையைப் பிரதிபலிப்பதாக இருக்க வேண்டும், மேலும் இன்றும் பலினீஸ் கோவில் கூரை கட்டமைப்பில் காணப்படுகிறது. முக்கிய கட்டமைப்பானது தரைமட்டத்தில் ஸ்தூபியை சூழந்த கட்டமைப்பு ஆகும், இதன் அடித்தளம் இன்றும் காணக்கூடியதாக உள்ளது. இந்த ஸ்தூபிகளின் அஸ்திவாரங்கள் கோயிலின் தெற்குப் பகுதியில் மூன்று ஸ்தூபிகளின் வரிசையில் அமைக்கப்பட்டிருக்கின்றன, கிழக்குப் பக்கத்தில் மூன்று ஸ்தூபிகளின் அடித்தளங்கள் உள்ளன.   வடக்குப் பகுதியிலும் மூன்று ஸ்தூபிகளின் தளத்தைக் கொண்டிருக்கலாம், இருப்பினும் அது இன்னும் பூமியில் ஒரு மீட்டர் கீழே புதைந்துள்ளது. முதன்மைக் கோவில் மேற்கு நோக்கி உள்ளது.

 கோவில் கோட்டங்கள்

மேற்கோள்கள்
-----------

1. ↑  Ancient Mataram
**கமலம்பூண்டி ஸ்ரீராமுலு நாயுடு** (K. Sriramulu Naidu) நீதிக் கட்சியின் தலைவராகவும், பெரியாரின் சமகாலத்தவராகவும், 1930 மற்றும் 1940களில் இந்தியாவின் தமிழ்நாட்டின் தலைநகரான சென்னையின் முதல் மாநகரத் தந்தையாகவும் இருந்தார். இவர் வெலமா சாதியைச் சேர்ந்தவர். இவரது தந்தை ஆங்கிலேயர்களுக்கான சென்னை மாகாணத்தின் தலைமை மொழிபெயர்ப்பாளராக இருந்தார். மேலும் இவர் செய்த சேவைக்காக ஐக்கிய இராச்சியத்தின் ஆறாம் ஜோர்ஜ் ராவ் பகதூரை பட்டத்தினை வழங்கினார். ஜார்ஜ் டவுன், கண்டப்ப செட்டி தெரு, திருமணங்களுக்கும் பிற புனிதமான செயல்பாடுகளுக்கும், அதாவது திருமணங்களுக்காக, விளக்குகள் மற்றும் பயன்பாட்டுக் கட்டணங்களை மட்டுமே பெற்றுக்கொண்டு அளித்த ஒரு பரோபகாரர் ஆவார். தற்போது சென்னை பன்னாட்டு வானூர்தி நிலையம் அமைந்துள்ள நூற்றுக்கணக்கான ஏக்கர் நிலத்தையும் நன்கொடையாக அரசாங்கத்திற்கு வழங்கினார்.

இவர் கடவுள் நம்பிக்கை மிகுந்தவர். தனது நம்பிக்கையின் ஒரு பகுதியாக, இவர் நம்பர் 13 கண்டப்ப செட்டி தெருவை நன்கொடையாக வழங்கினார். இதிலிருந்து வரும் வருவாயினைக் கொண்டு சென்னை ஜார்ஜ் டவுன், நம்பர் 5 தாதா முத்தியப்பன் தெருவில் அமைந்துள்ள ஸ்ரீ பிரசன்னா சீதாரமஞ்சநேய சன்னதியின் கைங்கரியத்திற்கு ஒதுக்கி வைக்கப்பட வேண்டும் இவரது வேண்டுகோள்.

  


|
|  |
| முன்னர்**அப்துல் ஹமீத் கான்** | **சென்னை மாநகராட்சி மன்றத் தலைவர் (மேயர்)**1936-1937 | பின்னர்**ஜெ. சிவசண்முகம் பிள்ளை** |

மேற்கோள்கள்
-----------

1. ↑  "History of Chennai Airport". Office of the Commissioner of Customs. 11 March 2012 அன்று மூலம் பரணிடப்பட்டது. 3 Dec 2011 அன்று பார்க்கப்பட்டது.
 

*
**நிங்கோல் சகோபா** (Ningol Chakouba) அல்லது **சகோபா** அல்லது **கியாங்கே நினி பான்பா** என்பது மணிப்பூரி நாட்காட்டியின் ஹியாங்கேயின் ( அக்டோபர்-நவம்பர் ) இரண்டாவது சந்திர நாட்காட்டி நாளில் மெய்தே மக்களால் கொண்டாடப்படும் ஒரு திருவிழா ஆகும். திருமணமான பெண்கள் (நிங்கோல்) மற்றும் அவர்களின் தந்தைவழி குடும்பங்களுக்கு இடையிலான அன்பின் பிணைப்பை வலுப்படுத்தும் கருப்பொருளில் இந்த திருவிழா கொண்டாடப்படுகிறது.

முக்கியத்துவம்
--------------

இந்த மணிப்பூரி திருவிழா முழு மணிப்பூர் பகுதியிலும், மணிப்பூரி குடியேற்றத்தின் பிற பகுதிகளிலும் கொண்டாடப்படுகிறது. முதலில் மெய்தே மக்களால் கொண்டாடப்பட்டாலும், இப்போது மணிப்பூரில் உள்ள பல இனக்குழுக்களாலும் கொண்டாடப்படுகிறது.  இது குடும்பத்தின் மறு ஒன்றுகூடல் ஆகும். இந்த சிறப்பு நாளில் சகோதரர்கள் சகோதரிகளால் ஆசீர்வதிக்கப்படுகிறார்கள்.

கொண்டாட்டம்
-----------

திருமணமான பெண்கள் தங்கள் தந்தைவழி குடும்பங்களுக்கு தங்கள் சகோதரர்கள் (குறிப்பாக) மற்றும் பிற குடும்ப உறுப்பினர்களுடன் ஒரு விருந்துக்கு (சகூபா) அழைக்கப்படுகிறார்கள். விருந்துக்குப் பிறகு, அவர்களுக்கு அவர்களின் சகோதரர்கள், தந்தை, மாமாக்கள் அல்லது வேறு ஏதேனும் ஆண் குடும்ப உறுப்பினர்களுக்கு பரிசுகள் வழங்கப்படுகின்றன. பெண்களும் தன் குடும்பத்திற்கு சிறப்புப் பரிசுகளை கொண்டு வருகிறார்கள்.

* சஜிபு நோங்மா பன்பா - மணிப்பூரி புத்தாண்டு
* யோசாங் - மணிப்பூரி ஹோலி
* மணிப்பூரி படகு பந்தய திருவிழா

சான்றுகள்
---------

1. ↑  "Ningol Chakouba: A Day for Daughters in Manipur – Video Volunteers".
2. ↑  "Ningol Chakouba celebrated in Manipur". 21 October 2018.
3. ↑  "Ningol Chakkouba in Manipur in 2021 | by Office Holidays".
4. ↑
5. ↑  "Ningol Chakouba - the festival of family reunion that signifies Manipur's rich cultural heritage".
6. ↑  NewsDesk, TNM (2022-10-28). "Manipur celebrates Ningol Chakouba festival signifying strengthening of ties". *The News Mill* (ஆங்கிலம்). 2022-11-03 அன்று பார்க்கப்பட்டது.
டெஃடுசு ரோஃப்பின்சசு
**டெஃடுசு ரோஃப்பின்சசு** (*Textus Roffensis*) என்பது 12 ஆம் நூற்றாண்டில் தொகுக்கப்பட்ட இங்கிலாந்தின் மிகப்பழமையான சட்ட நூல் ஆகும். இது இங்கிலாந்தின் மாக்னா கார்ட்டாவை விட நூறு வருடம் பழமையான நூல்.

டெஃடுசு ரோஃப்பின்சசில், தாள்கள் 1 முதல் 118 வரை (ஒரு தாள் = இரு பக்கங்கள்), ஐந்தல்பர்ட் முதல் முதலாம் ஃகென்றி வரையான காலகட்டத்தில் எழுதப்பட்ட ஆங்கிலோ-சாக்சன் சட்டங்களைப் பற்றி விவரிக்கிறது. உரோச்சட்டர் தேவாலயத்தின் துறவியர் மடத்தின் சாசனங்களைப் பற்றி 119 முதல் 235 வரை உள்ள தாள்கள் விவரிக்கின்றன.

பதினெட்டாம் நூற்றாண்டில் டெஃடுசு ரோஃப்பின்சசு தேம்சு ஆற்றில் விழுந்ததால், இதன் பல பக்கங்களில் எழுத்துக்கள் நீரினால் சேதமடைந்துவிட்டன. அதிகமாகச் சேதமடைந்தத் தாள்கள் 103 முதல் 116 வரை ஆகும்.

டெஃடுசு ரோஃப்பின்சசு நூலில் உரோச்சட்டர் பகுதிகளில் 1100-களில் வாழ்ந்த 13 துறவிகளின் பெயர்கள் குறிப்பிடப்பட்டுள்ளன. இவர்களில் பெயரின் அடிப்படையில் ஆறு பேர் இங்கிலாந்து நாட்டவர் என்றும், ஏழு பேர் அயல்நாட்டவர் என்றும் அறியப்படுகிறது.

மேற்கோள்கள்
-----------

1. ↑  Flood, Alison (2014-11-05). "'Strike off a thumb, 20 shillings': digitised Textus Roffensis is a window on early British law". *Guardian*. 2015-08-11 அன்று பார்க்கப்பட்டது.
2. ↑  Oliver, Lisi (2002). *The beginnings of English law*. Toronto, Ont: University of Toronto Press. பக். 20. பன்னாட்டுத் தரப்புத்தக எண்:978-0-8020-3535-6.
3. ↑  Williams, Ann (1995). *The English and the Norman conquest*. Woodbridge, Suffolk, UK Rochester, NY, USA: Boydell Press. பக். 133. பன்னாட்டுத் தரப்புத்தக எண்:978-0-85115-708-5. .

வெளியிணைப்புகள்
---------------

1. டெஃடுசு ரோஃப்பின்சசு நிறநகல்
[*தொடர்பிழந்த இணைப்பு*]
2. டெஃடுசு ரோஃப்பின்சசு - ஒரு மறைக்கப்பட்ட புதையல்
**ஸ்ரீ சுப்பிரமணிய சுவாமி கோயில்,** 'மலையாளப் பழனி' என்று அறியப்படுகிறது. இது கேரளத்தின், இடுக்கி மாவட்டம், தொடுபுழாவுக்கு அருகில் உள்ள ஒலமட்டம் என்ற இடத்தில் உள்ள ஒரு முருகன் கோயில் ஆகும். இது சராசரி கடல் மட்டத்திலிருந்து 500 அடி (150 மீ) உயரத்தில் அமைந்துள்ளது. இக்கோயிலில் முருகன் 'பால சுப்பிரமணியன்' வடிவத்தில் உள்ளார்.

தொன்மம்
-------

இங்குள்ள சிலை ஒரு சுயம்பு என்று புராணக்கதை கூறுகிறது.   வீர காவியமான மகாபாரதத்தில் புகழ்பெற்ற மாவீரர்களான பாண்டவர்கள், அவர்களது மனைவி திரோபதியுடன் பன்னிரண்டு ஆண்டு வனவாசத்தின்போது இங்கு தங்கியிருந்தனர் எனப்படுகிறது. இங்கு உள்ள மூன்று பாறைகளானது பாண்டவர்கள் சமையல் செய்ய அடுப்புக்காக பயன்படுத்திய கற்கள் என்று நம்பப்படுகிறது. இவர்கள் இங்கு இருக்கும்போது தண்ணீர் பற்றாக்குறை ஏற்பட்டது என்றும், அப்போது பாண்டவர்களிடையே வலிமை வாய்ந்த பீமன், கடினமான பாறையின் மீது தனது கால்களை வலுவாக தேய்த்து, ஒரு நீரூற்றை உருவாக்கினான். 'உரவப்பாறா' என்ற பெயர் குறித்து மாறுபட்ட கருத்துக்கள் உள்ளன. பீமனின் சக்தியால் உருவாக்கப்பட்ட குளம் உரவப்பறா என்று சிலர் கூறுகிறார்கள். பாறைகளிலிருந்து கீழே பாயும் 'அபிஷேகதீர்த்தம்' என்பதிலிருந்து இந்த கோவிலுக்கு பெயர் வந்தது என்று வேறு சிலர் நம்புகிறார்கள்.

திருவிழாக்கள்
-------------

கோயிலின் ஆண்டு விழா மலையாள மாதமான 'மகரம்' (ஜனவரி / பிப்ரவரி) மாதத்தில் நடத்தப்படுகிறது. உப்பு மற்றும் மிளகு ஆகியவை தெய்வத்திற்கு இரண்டு முக்கியமான பிரசாதங்கள்.

குறிப்புகள்
-----------

1. ↑  "Thodupuzha, Thodupuzha map, Thommankuthu, Idukki map,Thodupuzha Tourism, Thodupuzha Tourist Places". *www.thodupuzha.com*. 2016-12-07 அன்று பார்க்கப்பட்டது.
2. ↑  wap.rainrays.com. "Uravappara Temple Idukki". *wap.rainrays.com*. 2016-12-20 அன்று மூலம் பரணிடப்பட்டது. 2016-12-07 அன்று பார்க்கப்பட்டது.
3. ↑  "Uravappara Temple | Gods Own Idukki". *godsownidukki.com*. 2016-12-20 அன்று மூலம் பரணிடப்பட்டது. 2016-12-07 அன்று பார்க்கப்பட்டது.
4. ↑  "IDUKKI". *kerala-temples.tripod.com*. 2016-12-07 அன்று பார்க்கப்பட்டது.
5. ↑  "Uravappara Temple in Thodupuzha India". *www.india9.com*. 2016-12-07 அன்று பார்க்கப்பட்டது.
**உரவகொண்டா** *(Uravakonda)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும். அனந்தபூர் வருவாய் வட்டத்தின் உரவகொண்டா மண்டலத்தில் இந்நகரம் அமைந்துள்ளது. மேலும் இந்நகரம் ஒரு நகரப்பகுதியின் திரட்சியாகவும் வளர்ந்துவருகிறது.

புவியியல் அமைப்பு
-----------------

14.95° வடக்கு 77.27° கிழக்கு என்ற அடையாள ஆள்கூறுகளில் உரவகொண்டா கிராமம் பரவியுள்ளது. மேலும் கடல்மட்டத்தில் இருந்து சராசரியாக் 459 மீட்டர்கள் உயரத்தில் இந்நகரம் உள்ளது.

மக்கள் தொகையியல்
----------------

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி புக்கராயசமுத்திரத்தின் மக்கள் தொகை 41,865 ஆகும். மொத்த மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். உரவகொண்டா நகரத்தின் கல்வியறிவு சதவீதம் 61%. இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மொத்த மக்கள் தொகையில் ஆண்களில் 71 சதவீதத்தினர் கல்வியறிவு பெற்றவர்களாகவும் பெண்களில் 50 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 12% அளவில் உள்ளனர். உரவகொண்டாவுக்கு அருகில் குண்டக்கல் என்ற நகரம் இருக்கிறது.

சாலைப்போக்குவரத்து
------------------

52 கிலோமீட்டர் தொலைவிலுள்ள மாவட்டத் தலைநகர் அனந்தபூர் மற்றும் 55 கிலோமீட்டர் தொலைவிலுள்ள கர்நாடகாவைச் சேர்ந்த பெல்லாரி மற்றும் குண்டக்கல் ஆகிய நகரங்களுடன் உரவகொண்டா நன்றாக சாலைப் போக்குவரத்தால் இணைக்கப்பட்டுள்ளது.

மேற்கோள்கள்
-----------

1. ↑
2. ↑  Falling Rain Genomics, Inc - Uravakonda
3. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**செருபோகுரோவாசிய மொழி** என்பது இந்திய-ஐரோப்பிய மொழிக் குடும்பத்தை சேர்ந்த தென் சிலாவிய மொழிகளுள் ஒன்று. இம்மொழி செருபியா, குரோவாசியா, பாசுனியாவும் எர்சகொவினாவும், மான்டினேகிரோ போன்ற நாடுகளின் முதன்மை மொழியாக உள்ளது. இம்மொழியை 15 மில்லியன் மக்கள் பேசுகின்றனர். பல வழக்கு மொழியான இதில் ஒன்றையொன்று புரிந்துகொள்ளக்கூடிய நான்கு வேறுபாடுகளைக் கொண்டது. இம்மொழி இலத்தீன் எழுத்துக்கள் மற்றும் சிரில்லிய எழுத்துக்களைக் கொண்டு எழுதப்படுகிறது.

இம்மொழி, யூகோசுலாவியா உருவாவதற்குப் பல பத்தாண்டுகள் முன்பே, 19 ஆம் நூற்றாண்டின் நடுப்பகுதியில் சீர்தரப்படுத்தப்பட்டது. தொடக்கத்தில் இருந்தே செருபியச் சீர்தரம், குரோசியச் சீர்தரம் என இரட்டைச் சீர்தரங்கள் காணப்பட்டன. செருபியரும், குரோசியரும் இரு வேறு மதங்களைப் பின்பற்றுபவர்கள். வரலாற்று அடிப்படையில், வெவ்வேறு பேரரசுகளுக்குள் அடங்கியிருந்தவர்கள். இசுட்டக்காவியக் கிளைமொழியின் கிழக்கு எர்சகோவினியத் துணை வழக்கை அடிப்படையாகக் கொண்டிருந்தாலும், சற்றே வேறுபட்ட இலக்கிய வடிவங்களைத் தமது சீர்தரங்களாகக் கொண்டிருந்தனர். விடுதலைக்குப் பின்னர், பொசுனியம், பொசுனியா-எர்சகொவினாவில் அலுவல் சீர்தரமாக்கப்பட்டது. மான்டனெகிரின் சீர்தரம் ஒன்றை உருவாக்குவதற்கும் முயற்சி செய்கின்றனர். இதனால், செருபோகுரோவாசியம் அவ்வப்பகுதிகளில், செருபியம், குரோசியம், பொசுனியம், மான்டனேகிரின் என இனப் பெயர்கள் இட்டு வழங்கப்படுகிறது. 20 ஆம் நூற்றாண்டில், செரிபோகுரோவாசியம் யூகோசுலாவிய இராச்சியத்தின் அலுவல் மொழியாகப் பயன்பட்டது. அப்போது இது "யூகோசுலாவியம்" எனப்பட்டது. பின்னர், யூகோசுலாவிய சோசலிசக் கூட்டாட்சிக் குடியரசின் அலுவல் மொழிகளுள் ஒன்றாக விளங்கியது. யூகோசுலாவியா கலைக்கப்பட்ட பின்னர், மொழி தொடர்பான மனப்போக்கில் மாற்றம் ஏற்பட்டு, இன, அரசியல் அடிப்படைகளில் மொழி பிரிவடைந்தது.

மேற்கோள்கள்
-----------

1. ↑  "Serbo-Croatian". Ethnologue.
**பிரதீப் குமார் தேவ்** *(Pradeep Kumar Dave)* என்பவர் ஓர் இந்திய எலும்பியல் அறுவை சிகிச்சை நிபுணராவார். பி. கு. தேவ் என்ற பெயராலும் இவர் நன்கு அறியப்படுகிறார். புது தில்லியில் அமைந்துள்ள ராக்லேண்டு மருத்துவமனைக்கு தலைவராகவும் இருந்தார். அனைத்திந்திய மருத்துவ அறிவியல் கழகம், புதுதில்லியில் இளநிலை மருத்துவ பட்டம் பெற்றார். மேலும் இந்நிறுவனத்தில் மருத்துவப் பேராசிரியராகச் சேர்ந்து 2003ஆம் ஆண்டில் இயக்குநராக பணியிலிருந்து ஓய்வுபெற்றார். பின்னர் பிரதீப் ராக்லேண்டு மருத்துவமனையில் எலும்பியல் துறையின் தலைவராக சேர்ந்து தற்போது மருத்துவமனை ஆலோசனைக் குழுவின் தலைவராக உள்ளார்.

இந்திய எலும்பியல் என்ற மருத்துவ ஆய்விதழின் முன்னாள் ஆசிரியராகவும், இந்திய முதுகெலும்பு அறுவை சிகிச்சை சங்கத்தின் தலைவராகவும் இவர் பணியாற்றியுள்ளார். தேசிய மருத்துவ அறிவியல் கழகத்தின் ஓய்வுபெற்ற பேராசிரியராகவும் தேவ் இருந்தார். இசுக்கொட்லாந்து நாட்டிலுள்ள கிளாசுகோவில் இருக்கும் மருத்துவம் மற்றும் அறுவைசிகிச்சைக்கான ராயல் கல்லூரியின் கௌரவ உறுப்பினராக தேர்ந்தெடுக்கப்பட்டிருந்தார். இந்திய எலும்பியல் சங்கம், தேசிய மருத்துவ அறிவியல் கழகம், சர்வதேச மருத்துவ அறிவியல் கழகம் மற்றும் அனைத்துலக அறுவை சிகிச்சை கல்லூரியின் இந்திய உறுப்பினர் போன்ற பல்வேறு பொறுப்புகளை தேவ் வகித்துள்ளார். 2000ஆம் ஆண்டு சூழலியல் மற்றும் சுற்றுச்சூழல் துறைகளில் பிரதீப் செய்த சேவைகளுக்காக இந்திய அரசின் நான்காவது மிக உயர்ந்த குடியுரிமை விருதான பத்மசிறீ விருது வழங்கப்பட்டது.

மேற்கோள்கள்
-----------

1. ↑  "Dr. Pradeep Kumar Dave's Profile". eMed World. 2015. 6 November 2015 அன்று பார்க்கப்பட்டது.
[*தொடர்பிழந்த இணைப்பு*]
2. 1 2 3 4  "Dr. P K Dave". Credihealth. 2015. 6 November 2015 அன்று பார்க்கப்பட்டது.
3. ↑  "Brief profile". Rockland Hospital. 2015. 4 மார்ச் 2016 அன்று மூலம் பரணிடப்பட்டது. 6 November 2015 அன்று பார்க்கப்பட்டது.
4. ↑  "Emeritus Professor" (PDF). NAMS. 2015. 6 November 2015 அன்று பார்க்கப்பட்டது.
5. ↑  "Padma Awards" (PDF). Ministry of Home Affairs, Government of India. 2015. 15 நவம்பர் 2014 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.

புற இணைப்புகள்
--------------

* "Padamshri Prof (Dr) P K Dave, Chairman Orthopaedics, Rockland Hospitals". *YouTube video*. BIG Idea - ZeeBiz. 10 March 2014. 6 November 2015 அன்று பார்க்கப்பட்டது.
**பிரதியீட்டுப் பண்டம்** எனப்படுவது பொருளியலின்படி ஒரு பண்டத்திற்குப் பதிலீடாக நுகரப்படக்கூடிய வேறொரு பண்டமாகும்.

இவ்விரு பண்டங்களும் ஒரேவகையான பயன்பாட்டினைக் கொண்டிருக்கும் அத்துடன் ஒரே நேரத்தில் ஏதாவது ஒன்றினையே நுகரவேண்டியிருக்கும். இவ்வகையான பண்டத்திற்கு சிறந்த எடுத்துக் காட்டு வெண்ணெயும், வெண்ணெய் போன்ற மார்ஜரிக் காடி (புளிமம்) கொண்ட மார்ஜரினும் ஆகும். 

இவ்விரு பண்டங்களுக்கான கேள்விகள் ஒன்றில் ஒன்று தங்கியுள்ளது இங்கு ஒரு பொருளின் விலை அதிகரிக்குமாயின் அதன் பிரதீயீட்டுப்பண்டத்தின் கேள்வி அதிகரிக்கும் மறுபக்கத்தே பொருளின் விலை குறையும்போது அதன் பிரதீயீட்டுப்பண்டத்தின் கேள்வி குறையும் நடத்தையைக் காண்பிக்கும்.

எ.கா: சீனி, சர்க்கரை மற்றும் சீடி, கசட்

இணைப்புப் பண்டமானது இவற்றிக்கு எதிரான நடத்தையைக் காண்பிக்கும்

### பிறபண்டங்கள்

| * பா
* உ
* தொ
பண்டங்களின் வகைகள் |
| --- |
| 
* கூட்டுரிமைப் பண்டம் (*social good*)
* தனியார் உரிமப் பண்டம்
* பொதுப் பண்டம்
* பொதும வளம் (*common-pool resource*)
* குழுவுரிமைப் பண்டம்
* மக்களுரிமைப் பண்டம்

 |
| 
* போட்டிப் பண்டம் மற்றும் விலக்கமுடியாப் பண்டம்
* இணைப்புப் பண்டம்
* பிரதியீட்டுப் பண்டம்
* இலவசப் பண்டம்
* அருமைப் பண்டம், (*positional good*)

 |
| 
* durable good
* non-durable good
* இடைப் பண்டம் (*producer good*)
* final good
* நுகர்வுப் பண்டம்
* மூலதனப் பண்டம்.
* இழிவுப் பண்டம்
* இன்றியமையாப் பண்டம்
* ஆடம்பரப் பண்டம்
* வெப்லன் பண்டம்
* கிப்பன் பண்டம்
* superior good
* தேடு பண்டம்
* (post-)experience good
* merit good
* credence good
* demerit good

 |
**கஃப்சா மலை** (எபிரேயம்: הר הקפיצה அரபி: جبل القفزة, "ஜெபெல் அல் கஃப்சா", "பாய்ச்சல் மலை") என்பது, நசரேத்தின் தெற்கு எல்லைக்கு சற்று வெளியே, நவீன நகரத்தின் மையப் பகுதியில் இருந்து தெ.தெ.வ திசையில் 2.0 கிமீ தொலைவில் அமைந்துள்ளது. 

இயேசுவைப் புறக்கணித்ததாக லூக்கா 4:29-30ல் குறிப்பிட்டுள்ள நிகழ்வு இவ்விடத்திலேயே இடம்பெற்றதாகப் பலர் நம்புகிறார்கள். நசரேத்தின் மக்கள், இயேசு ஒரு மீட்பர் என்பதை ஏற்றுக்கொள்ளாமல் அவரை மலையில் இருந்து தள்ளிவிட முயன்றனர். ஆனால் இயேசு அவர்களுக்கு இடையில் புகுந்து கடந்து சென்றுவிட்டார்."

இம்மலையில் உள்ள குகையொன்றில் நடத்தப்பட்ட தொல்லியல் ஆய்வுகளில் 100,000 ஆண்டுகளுக்கு முன்னர் வாழ்ந்த மனிதர்களின் மண்டையோடுகளும், எலும்புகளும் பிற எச்சங்களும் கண்டெடுக்கப்பட்டன. இங்கு காணப்பட்ட எலும்புக்கூடுகளுடன் மட்டும் சிவப்புக் காவிக்கற்கள் காணப்பட்டன. இது, புதை குழிகள் குறியீட்டுத் தன்மை கொண்டவையாக இருப்பதைக் காட்டுவதாகக் கருதப்படுகிறது. இந்தக் கண்டுபிடிப்புக்கு முன்னர், மனிதனுடைய குறியீட்டுக் காரண அறிவு பிற்காலத்தில், ஏறத்தாழ, 50,000 ஆண்டுகளுக்கு முன்னரே வளர்ச்சியுற்றதாக அறிவியலாளர்கள் எண்ணினர்.

20ம் நூற்றாண்டில் இம்மலை கற்கள் அகழிடமாக இருந்து இப்போது கைவிடப்பட்ட நிலையில் உள்ளது. அஃபூலா, ஜெசுரீல் பள்ளத்தாக்கு ஆகிய இடங்களை நசரேத்துடன் இணைக்கும் நெடுஞ்சாலை 60, பழைய கல் அகழிடப் பகுதியில் அமைக்கப்பட்ட ஒரு சுரங்கப்பாதை ஊடாகச் செல்கிறது.

2009ல் இசுரேலுக்கு வந்த பாப்பரசர் 16ம் பெனடிக்ட், மே 14 ஆம் தேதி இந்த மலையில் ஒரு வழிபாடொன்றை நடத்தினார். 40,000 மக்கள் இதில் கலந்துகொண்டனர்.

மேற்கோள்கள்
-----------

1. ↑  "The Mount of Precipice". Nazareth Cultural & Tourism Association. 2013-10-23 அன்று மூலம் பரணிடப்பட்டது. 2013-07-28 அன்று பார்க்கப்பட்டது.
2. ↑  Dr David Whitehouse (2003-12-11). "Cave colours reveal mental leap". BBC NEWS.. பார்த்த நாள்: 2013-07-28.
3. ↑  Eli Ashkenazi (2008-11-18). "New "Tunnels Road" will connect Afula to Nazareth and Nazareth Illit". HAARETZ.. பார்த்த நாள்: 2013-07-28. (எபிரேய மொழி)
4. ↑  John Thavis (2009-05-14). "Pope nears end of Holy Land trip with visit to Nazareth". Catholic News Service. 2009-10-04 அன்று மூலம் பரணிடப்பட்டது. 2013-07-28 அன்று பார்க்கப்பட்டது.
**இராச இராசேசுவரி** (Raja Rajeswari) என்பவர் நியூயார்க்கு குற்றவியல் நீதி மன்றத்தின் நீதிபதியாகப் பதவியேற்ற இந்தியப் பெண்மணி ஆவார். சென்னை நகர் ஆழ்வார் பேட்டையில் வளர்ந்தவர்.

இளமைக் காலம்
------------

இவருடைய தாயார் பத்மா ராமநாதன் நடனக் கலைஞர் மற்றும் ஆசிரியர். தந்தை ஓர் அலுவலகத்தில் மேலாளர். பதினாறு அகவையில் இராசராசேசுவரி அமெரிக்காவில் குடியேறினார். நியூயார்க்கில் ஒரு கலை நிகழ்ச்சியில் கலந்து கொள்ள வந்தவர் அங்கேயே நிலையாக வசிக்க வாய்ப்புகள் இவருக்கு ஏற்பட்டன.

சட்டப் பணி
----------

புரூக்லின் சட்டப் பள்ளியில் சட்டம் படித்து வழக்கறிஞர் ஆனார். பதினாறு ஆண்டுகள் மாவட்ட நீதி மன்றத்தில் பணி ஆற்றினார். பல் வேறு நீதி மன்றங்களில் குற்றவியல் வழக்குகளில் அனுபவம் பெற்றார். 2015 ஆம் ஆண்டு ஏப்பிரல் 17 ஆம் பக்கலில் மாவட்ட உதவி நீதிபதி என்னும் பதவியை ஏற்றார். பாலியல் குற்ற வழக்குகளை உசாவி தீர்ப்புகள் வழங்கி வருகிறார். குழந்தைகள் மற்றும் பெண்கள் எதிர்கொள்ளும் சிக்கல்களைக் கவனித்து அவர்களுக்கு உதவி புரிகிறார். குழந்தைகள் பாலியல் வன்செயல்களில் ஈடுபட்டு குற்றம் செய்த கார்லோஸ் ரொசாரியோ வழக்கில் தீர்ப்பு வழங்கியதில் இராசராசேசுவரிக்குப் புகழ் கிடைத்தது.

பிற திறமைகள்
------------

இராசராசேசுவரி பரத நாட்டியம் குச்சு புடி நடனம் ஆகியவற்றில் வல்லவர். அவருடைய தாயார் நடத்தும் ப்த்மாலாய நடன மன்றத்தின் நடன நிகழ்ச்சிகளில் கலந்து கொண்டு நடனம் ஆடியுள்ளார். இந்திய மொழிகளையும் தென்னாசிய மொழிகளையும் சரளமாகப் பேசுகிறார்

மேற்கோள்
--------
**கிரியாட்டினைன்**  (Creatinine cre·at·i·nine) (*சதை* எனப்பொருள்படும் கிரேக்க மொழிச் சொல் *κρέας* இருந்து பெறப்பட்டது) தசைகளில் *கிரியாட்டைன் பாசுபேட்* உடைக்கப்படும் போது உருவாகும் பொருளாகும். உடலில் தசைநார்களின் திண்மையைப் பொறுத்தும் அவற்றின் பயன்பாட்டைப் பொறுத்தும் சீரான வீதத்தில் இது உடலில் உருவாக்கப்படுகிறது. 295 °C வெப்பத்திற்கு மேல் இது உருக்குலையத் துவங்குகிறது.

வேதியியலின்படி கிரியாட்டினைன் கிரியாட்டினின் தானாக உருவான வழிப்பொருளாகும். இதனை சிறுநீரகங்கள் வழியே பிரித்தெடுக்கப்பட்டு வெளியேற்றப்படுகிறது. 
பிரித்தெடுக்கப்பட்ட கிரியாட்டினைன் மீண்டும் உடலில் உட்கொள்ளப்படுவதில்லை. இருப்பினும் சிறுநீரகம் செயலிழக்கும்போது வடிகட்டும் திறன் குறைந்து குருதியில் கிரியாட்டினைன் அளவு கூடுகிறது. எனவே ஒருவரது குருதியிலும் சிறுநீரிலும் உள்ள கிரியாட்டினைன் அளவைக் கொண்டு குளோமரூலர் வடிகட்டல் வீதம் (GFR) தொடர்புள்ள கிரியாட்டினைன் பிரிப்பு (CrCl) மதிப்பிடப்படுகிறது.

சிறுநீரகச் செயலிழப்பு தன்மையை அளவிட சிறுநீர்க்குழல் வடிகட்டல் வீதம் (GFR) மருத்துவச்சோதனைகளில் முதன்மையாக விளங்குகிறது. இருப்பினும் சிறுநீரகம் மிகவும் மோசமடைந்த நிலையில் சிறுநீர்க்குழல்களில் சுரக்கும் கிரியாட்டினைனால் கிரியாட்டினைன் பிரிப்பு வீதம் "மிகையாக மதிப்பிட"ப்படக் கூடும். கீடோ அமிலங்கள், சிமேடைடின் மற்றும் டிரைமெதோபிரிம் போன்ற வேதிப்பொருட்கள் இக்குழல்களில் கிரியாட்டினைன் சுரத்தலை குறைப்பதால் இத்தகைய நோயாளிகளுக்கு சரியாக வடிகட்டல் வீதத்தை அளவிட உதவுகிறது.

சிறுநீரகச் செயலிழப்பினை இன்னும் முழுமையாக குருதியில் கிரியாட்டினைனின் அளவும் யூரியாவின் அளவும் உள்ள விகிதத்தைக் கொண்டு மதிப்பிட முடியும். குருதி யூரியா நைத்தரசன்- கிரியாட்டினைன் விகிதம் கொண்டு சிறுநீரகக் கோளாறுகளைத் தவிர அதற்கு வழிகோலும் நிலைமைகளையும் அறிய முடியும். காட்டாக யூரியாவின் அளவு கிரியாட்டினைனதை விடக் கூடுதலாக இருந்தால் சிறுநீரச் செயலிழப்பு நேர்வதற்கு முன்பான நீர்மக் குறைவின் அடையாளமாக் கொள்ளலாம்.

பெண்களைவிட ஆண்களுக்கு உடலியல்படி கூடுதலான தசைத்திண்மை உள்ளதால் குருதியில் கிரியாட்டினைன் அளவு கூடுதலாகக் காணப்படும். சைவ உணவு உட்கொள்வோருக்கு கிரியாட்டினைன் அளவு பொதுவாக குறைந்திருப்பதாக அறியப்பட்டுள்ளது.

மேற்கோள்கள்
-----------

1. ↑  Delanghe J; De Slypere JP, De Buyzere M, Robbrecht J, Wieme R, Vermeulen A (Aug 1989). "Normal reference values for creatine, creatinine, and carnitine are lower in vegetarians" (PDF). *Clin. Chem.* **35** (8): 1802–3. பப்மெட்:2758659.. பார்த்த நாள்: 2009-03-01. "As shown, measured serum and erythrocyte creatine content, and estimated muscle creatine content, are lower in vegetarians than in the reference population".
**கிரிதர் மெட்ராசு** (*Giridhar Madras*) ஓர் இந்திய இரசாயனப் பொறியாளர் ஆவார். இவர் இந்திய அறிவியல் கழகத்தில் பேராசிரியராக இருந்தார்.  சுவர்ண செயந்தி உறுப்பினர், ஜே.சி.போசு தேசிய உறுப்பினர், சாந்தி சுவரூப் பட்நாகர் பரிசு ஆகியவற்றைப் பெற்றுள்ளார்.  550 எண்ணிக்கைக்கும் மேற்பட்ட பத்திரிகை கட்டுரைகளை வெளியிட்டுள்ளார். 20,000 மேற்கோள்கள் இவருடைய கட்டுரைகளிலிருந்து எடுத்தாளப்பட்டுள்ளன.  இந்த எண்ணிக்கை இந்தியாவில் பொறியியல் துறையில் பணிபுரியும் கிரிதரை மிகவும் அதிகமாக மேற்கோள் காட்டப்பட்ட விஞ்ஞானிகளில் ஒருவராக ஆக்குகிறது. 50 முனைவர் பட்ட மாணவர்கள் உட்பட 100 எண்ணிக்கைக்கும் மேற்பட்ட மாணவர்களுக்கு பட்டம் பெறுவதற்கு காரணமாக இருந்துள்ளார்.  இந்திய அறிவியல் கழக வாழ்க்கையைப் பற்றி  ஒரு வலைப்பதிவையும் கிரிதர் எழுதுகிறார். 

ஒரு முனைவர் பட்டதாரி மாணவர் அளித்த பாலியல் துன்புறுத்தல் புகார் மற்றும் கழகத்தின் உள் புகார்க் குழுவின் விசாரணையின் பின்னர், குற்றச்சாட்டு உண்மை என்பது உறுதிப்படுத்தப்பட்டது. அறிவியல் கழகத்தின் நிர்வாகக் குழு கிரிதரை அக்டோபர் 2018 ஆம் ஆண்டு அக்டோபர் மாதம் "கட்டாய ஓய்வு" பெறச் சொன்னது. முதலில், கர்நாடக உயர் நீதிமன்றத்தின் மாண்புமிகு நீதிபதி தேவதாசு, பேராசிரியரின் கட்டாய ஓய்வுக்கு தடை விதித்தார். கிரிதர் மெட்ராசு 7 ஜனவரி 2019 அன்று, விசாரணை செயல்பாட்டில் பல சட்ட மீறல்கள் நிகழ்ந்தன என்று சுட்டிக்காட்டினார். ஓய்வு பெறுவதற்கு முன் அறிவியல் கழகம் இவருக்கு காரணம் கேட்புக் குறிப்பாணை எதுவும் வழங்கவில்லை என்று தெளிவுபடுத்தினார். பேராசிரியர் கூறிய காரணங்களை நீதிமன்றம் ஒத்துக்கொண்டது. அந்தப் பெண்ணும் தனது முதல் புகாருக்கு பேராசிரியரின் பதிலில் திருப்தி அடைந்தார் என்பதால் வழக்கு இறுதியில் முடிக்கப்பட்டது.  அதன்பிறகு, 6 ஆகத்து மாதம் 2019 அன்று, கர்நாடக உயர் நீதிமன்றத்தின் மாண்புமிகு நீதிபதி பி.பி.பசந்திரி, மேற்கூறிய வழக்கில் பேராசிரியர் கிரிதர் எந்தத் தவறும் செய்யவில்லை என்று கூறி கிரிதர் மெட்ராசை விடுவித்தார். பாலியல் துன்புறுத்தல் மற்றும் விசாரணை நடவடிக்கைகள் பற்றிய புகார் எழுப்பிய அறிவியல் கழக இயக்குநர் மற்றும் தொடர்புடைய நபர்கள் மீது மீது நடவடிக்கை எடுக்கவும் நீதிபதி உத்தரவிட்டார்.   "

பணியாற்றும் ஆசிரியர் மற்றும் இயக்குனர் மீது நடவடிக்கை எடுக்க விரும்பாத அறிவியல் கழக நிறுவனம், மேற்கண்ட முடிவை எதிர்த்து மேல்முறையீடு செய்தது. பேராசிரியர் கிரிதர் மெட்ராசு மற்றும் நிர்வாகம் இடையே ஏற்பட்ட தீர்வைத் தொடர்ந்து மேல்முறையீடு தள்ளுபடி செய்யப்பட்டது. இந்த தீர்வின் விதிமுறைகள் ரகசியமானவை. கிரிதர் மெட்ராசு டிசம்பர் 7 அன்று தன்னார்வ ஓய்வு பெற்று நிறுவனத்தை விட்டு வெளியேறினார் ( வழக்கு WA 3681/2019 ).

மேற்கோள்கள்
-----------

1. ↑  "IISc Honours 8 Faculty Members". .
2. ↑  "Shanti Swarup Bhatnagar Awards 2009" (PDF). 27 March 2017 அன்று மூலம் (PDF) பரணிடப்பட்டது. 21 August 2016 அன்று பார்க்கப்பட்டது.
3. ↑  "Giridhar Madras".
4. ↑  "Giridhar Madras - Students".
5. ↑
6. ↑  "IISc prof in #MeToo row gets relief from high court". .
7. ↑  "HC directs action against IISc. director". .
8. ↑  "Cleared of #MeToo, IISc professor Madras returns".

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States

 |
**கிரித்குமார் மன்சுக்லால் ஆச்சார்யா** *(Kiritkumar Mansukhlal Acharya)* என்பவர் ஓர் இந்திய தோல் மருத்துவராவார். தொழுநோயை ஒழிப்பதற்கான சேவைகளுக்காக இவர் நன்கு அறியப்படுகிறார். மருத்துவம் மற்றும் சமூக சேவைத் துறைகளில் இவர் செய்த பங்களிப்புகளுக்காக, 2014 ஆம் ஆண்டு இந்திய அரசு நான்காவது மிக உயர்ந்த குடிமக்கள் விருதான பத்மசிறீ விருதை இவருக்கு வழங்கி சிறப்பித்தது.

கிரித்குமார் மன்சுக்லால் ஆச்சார்யா பொதுவாக இவரது பிரபலமான பெயரான கே.எம். ஆச்சார்யா என்ற பெயரால் அதிகமாக அறியப்படுகிறார். இவர் மேற்கு இந்திய மாநிலமான குசராத்தில் உள்ள சவுராசுடிராவைச் சேர்ந்தவராவார். இவரது மருத்துவ வாழ்க்கை முக்கியமாக இயாம்நகரில் உள்ள எம். பி. சா மருத்துவக் கல்லூரியில் பேராசிரியராகவும் தோல், பாலியல் பரவும் நோய்கள் மற்றும் தொழுநோய் துறைகளின் தலைவராகவும் கழிந்தது. 
பணியிலிருந்து ஓய்வு பெற்ற பிறகு கிரித்குமார் மகாத்மா காந்தி தொழுநோய் சங்கத்தை நடத்தி வருகிறார்.

மேற்கோள்கள்
-----------

1. 1 2  "27 recipients from the field of medicine in Padma awards 2014". Medicos India. 28 January 2014. 2 November 2014 அன்று மூலம் பரணிடப்பட்டது. 2 November 2014 அன்று பார்க்கப்பட்டது.
2. 1 2 3  "7 Gujaratis in Padma awards list". *தி டைம்ஸ் ஆஃப் இந்தியா*. 25 January 2014.. பார்த்த நாள்: 5 November 2019.
3. 1 2 3  "Dr Neelam Kler to be conferred with Padma Bhushan award". India Medical Times. 26 January 2014. 5 நவம்பர் 2019 அன்று மூலம் பரணிடப்பட்டது. 5 November 2019 அன்று பார்க்கப்பட்டது.
4. ↑  "List of Padma Awardees for the year 2014". CNN-News18. 25 January 2014. 5 November 2019 அன்று பார்க்கப்பட்டது.

புற இணைப்புகள்
--------------

* "Sehat". Sehat. 30 January 2014. 5 November 2019 அன்று பார்க்கப்பட்டது.
**ஆதலால் காதல் செய்வீர்** இயக்குனர் சுசீந்திரன் இயக்கி வெளிவந்த தமிழ்த் திரைப்படம் ஆகும். இப்படத்தின் இசையமைப்பாளர் யுவன் சங்கர் ராஜா ஆகும்.

வரவேற்பு
--------

இத்திரைப்படம் மிகுந்த வரவேற்பை பெற்றது. இத்திரைப்படத்தினை பார்த்து இயக்குனர் சேரனின் மகள் திருந்தியதாக செய்திகளும் வெளிவந்தன. காதலில் விழுவது, காதலைக் கையாள்வது, அதன் பிறகு வரும் நெருக்கடிகளைச் சமாளிப்பது என்று எந்த விஷயத்திலும் பெண்களை கௌரவமாகச் சித்தரிக்காத படம் இது, என்ற கருத்தும் வெளியானது.

கதைச்சுருக்கம்
--------------

காதலி கர்ப்பமாகின்றாள். ஆரம்பத்தில் கருவை கலைக்க வைத்தியசாலைக்கு கொண்டுசென்றபோது மருத்துவர் முடியாது எனவும், திட்டியும் அனுப்பிவிடுகிறார். நாட்கள் சென்றன, 3 மாதம் ஆகிவிட்டது, இனிமேல் கருவைக்கலைக்க முடியாது எனவும் அப்படி கலைத்தால் தாய் உயிருக்கு ஆபத்து எனவும் வேறு சில மருத்துவர்கள் கூறினர். கதையின் நாயகி தான் கர்ப்பமானதை பெற்றோரிடம் மறைக்கின்றாள். ஒருமுறை வாந்தி எடுத்தபோது அவளின் தாய் பார்த்துவிட்டாள். பின்பு பெரிய பிரச்சினை நடந்து ஆண் வீட்டாரிடம் திருமணம் செய்துவைக்கக் கோரிய போது அவர்கள் சாதிப் பிரச்சினை காரணமாக முடியாது எனச் சொல்லிவிட்டனர். எனினும் பெண் வீட்டார் காவல்துறையிடம் தெரிவித்துவிடுவதாக மிரட்டினர். இறுதியில் திருமணம் நடக்காமலேயே ஒரு ஆண் குழந்தை பிறந்தது. அதை அநாதை இல்லத்தில் சேர்த்துவிட்டனர். அதன் பின் பெண்ணுக்கு இன்னொருவனோடும் ஆணுக்கு இன்னொருத்தியோடும் திருமணம் முடிந்தது.

மேற்கோள்கள்
-----------

1. ↑  "'ஆதலால் காதல் செய்வீர்' படம் பார்த்து திருந்திய சேரன் மகள்!". மாலை மலர். 2013-08-27 அன்று மூலம் பரணிடப்பட்டது. மார்ச் 2, 2014 அன்று பார்க்கப்பட்டது.
2. ↑  "ஆதலால் காதல் செய்வீர் - பெண்கள் முட்டாள்கள் அல்ல". *தாமரை*. தி இந்து. செப்டம்பர் 12, 2013. மார்ச் 2, 2014 அன்று பார்க்கப்பட்டது.

வெளியிணைப்புகள்
---------------

| * பா
* உ
* தொ
சுசீந்திரன் இயக்கிய திரைப்படங்கள் |
| --- |
| எழுதி இயக்கியவை | 
* வெண்ணிலா கபடிகுழு (2009)
* நான் மகான் அல்ல (2010)
* அழகர்சாமியின் குதிரை (2011)
* ராஜபாட்டை (2011)
* ஆதலால் காதல் செய்வீர் (2013)
* பாண்டிய நாடு (2013)
* ஜீவா (2014)
* பாயும் புலி (2015)
* மாவீரன் கிட்டு (2016)
* நெஞ்சில் துணிவிருந்தால் (2017)
* ஜீனியஸ் (2018)
* கென்னடி கிளப் (2019)
* சாம்பியன் (2019)
* ஈஸ்வரன் (2021)

 |
| தயாரிப்பு | 
* ஜீவா (2014)
* வில் அம்பு (2016)

 |
**கிரிபாஸ்** (கில்பேர்ட்டீஸ் மொழி: *kiribas* (கிரிபாஸ்), ஆங்கிலம்:[ˌkɪrəˈbɑti]), என்பது மத்திய பசிபிக் கடலில் அமைந்துள்ள ஒரு தீவு நாடாகும். உத்தியோகபூர்வமாக *கிரிபாஸ் குடியரசு* என அழைக்கப்படுகிறது. இது மொத்தம் 33 தீவுகளைக் கொண்டுள்ளது.. இவை அனைத்தும் 3,500,000 கிமீ² பரப்பளவில் உள்ளன. அனைத்து தீவுகளும் ஒரு கிலோமீட்டருக்கும் குறைவான அகலத்தையே கொண்டுள்ளன. பிரிட்டன் ஆட்சிக்காலத்தில், இந்தத் தீவுகள் கில்பர்ட் என அழைக்கப்பட்டன. இந்த பெயரே மருவி கிரிபட்டி என ஆனது. பெருகிவரும் நீர்ப்பரப்பால், இந்த தீவுகள் விரைவில் மூழ்கக்கூடும் என அறிஞர்கள் தெரிவிக்கின்றனர்.

கிரிபாஸ் தீவுகள்

போக்குவரத்து
------------

வான்வழிப் போக்குவரத்திற்கு, கிரிபட்டியின் பெரிய தீவில் ஒரே ஒரு வானூர்தி நிலையம் உள்ளது. இங்கிருந்து பிஜியின் நந்தி நகரத்திற்கு வானூர்திகள் செல்கின்றன.
தரைவழிப் போக்குவரத்திற்கு ஒரு சாலை உள்ளது.

பண்பாடு
-------

மனேபா என்ற கட்டிடம் உள்ளது. இது அரசு அலுவலகமாகவும், தேவாலயமாகவும், சமூகக்கூடமாகவும் பயன்படுத்தப்படுகிறது. மக்கள் சமூகமாகவே வாழ்கின்றனர். இங்குள்ள மக்கள் கிறித்தவ சமயத்தைப் பின்பற்றுகின்றனர். கிரிபட்டிய மொழியில் இறைவனுக்கான துதி பாடுகின்றனர். பெரும்பான்மையானோர் வீட்டில் பன்றி வளர்க்கின்றனர். மீன்பிடித்தலையும், உழவுத்தொழிலையும் செய்கின்றனர்.
கவா என்ற செடியில் இருந்து பெறப்படும் சாற்றை மதுவிற்கு மாற்றாக அருந்துகின்றனர்.

மக்கள்
------

தலைநகரான தெற்கு டராவாவில், 51,000 பேர் வாழ்கின்றனர். இது சதுர கி.மீக்கு 5,000 பேர் என்ற அளவில் உள்ளது..

சான்றுகள்
---------

1. 1 2
**சிறிய தாமிரச் சுமப்பி** அல்லது **சிறிய செப்புச் சுமப்பி** *(Small copper carrier)* என்பது சிறுநீரில் தாமிரத்தைச் சுமந்து செல்லும் சிறிய மூலக்கூறு ஆகும். இது ஆங்கிலத்தில் SCC என்று சுருக்கக் குறியீட்டால் அழைக்கப்படுகிறது. உடலில் தாமிரத்தின் அளவு அதிகரிக்கும்போது கல்லீரலால் பித்தப்பைக்கு வெளியேற்ற முடியாத நிலை ஏற்பட்டால் மனித அல்லது சுண்டெலி சிறுநீரகத்திற்குள் வெளியேற்றப்படுகிறது. வில்சன் நோயில் இத்தகைய குறைபாடு உண்டாகிறது. சிறுநீரில் தாமிரம் வெளிப்படுவதைக் கொண்டு இந்நோயின் இயல்பு அறியப்படுகிறது. லாரன்சு வில்சன் கிரே மற்றும் சுவெட்லனாலட்செங்கொ ஆகியோர் இந்நோயைக் கண்டறிந்தனர். இச்சிறிய தாமிரச் சுமப்பி 2 கேடா (2 kDa) எனப்படுகிறது. இதன் சரியான இயல்பு இன்றுவரை அறியப்படவில்லை என்றாலும் அது ஒரு பெப்டைடாக இருக்கலாம் என்று முன்கணித்துக் கூறப்பட்டுள்ளது.

மேற்கோள்கள்
-----------

1. ↑  "Copper's previously unknown exit strategy". 13 July 2012. 14 July 2012 அன்று பார்க்கப்பட்டது.
2. ↑  Gray, Wilson Lawrence. "Mechanisms of Homeostatic Control of Copper in Tissues". Database for Research Grants. 14 July 2012 அன்று பார்க்கப்பட்டது.
[*தொடர்பிழந்த இணைப்பு*]
3. ↑  Cobine, Paul; Lawrence W. Gray; Fangyu Peng; Shannon A. Molloy; Venkata S. Pendyala; Abigael Muchenditsi; Otto Muzik; Jaekwon Lee *et al*. (2012). "Urinary Copper Elevation in a Mouse Model of Wilson's Disease Is a Regulated Process to Specifically Decrease the Hepatic Copper Load". *PLoS ONE* **7** (6): e38327. doi:10.1371/journal.pone.0038327. பன்னாட்டுத் தர தொடர் எண்:1932-6203. Bibcode: 2012PLoSO...738327G. .
**சிறிய தெரு** (The Little Street) என்பது, நெதர்லாந்தைச் சேர்ந்த ஓவியரான ஜொஹான்னெஸ் வெர்மீர் என்பவரால், 1657-1658 காலப் பகுதியில் வரையப்பட்டது. இது ஆம்ஸ்டர்டாமில் உள்ள, *ரிஜ்க்ஸ்மியூசியம்* எனப்படும் அருங்காட்சியகத்தில் உள்ளது. ஆரம்பத்தில் இதில் ஒரு வீடு மட்டுமே இடம்பெற்றிருப்பதாகக் கருதப்பட்டாலும், இதில் இரண்டு வீடுகள் காணப்படுகின்றன.

இது மிகவும் எளிமையானதும், எவரையும் ஈர்க்கும் தன்மை கொண்டதுமான ஓவியமாகும். இது, அக்காலத்தில் காணப்பட்ட டச்சு வாழ்க்கையின் பொதுவான அம்சங்களைப் பார்ப்பவர்களுக்கு எடுத்துக்கூறுகின்றது. ஒரு வாழ்விடம் அங்கே வாழ்பவர்களுக்கு மறைப்பையும், பாதுகாப்பையும் வழங்குகிறது. ஆனால் இவற்றின் முகப்புக்கள், இவர்களுடைய நெருக்கமான இருப்பின் வெளிப்புறத்தை மட்டுமே வெளிக்காட்டுகின்றன. இந்த எளிமையை, ஓவியர், ஒரு மதிப்பு மிக்க, அமைதியான தெரு மூலம் வெளிப்படுத்தியுள்ளார். 

இவரது சமகாலத்தவர்களான, டி ஹூச் (de Hooch), ஜான் ஸ்டீன் (Jan Steen) போன்றோரும் செங்கல், சாந்து போன்றவற்றை வரைந்துள்ளனராயினும், அவர்கள் அவற்றைக் கையாண்ட விதம், மேலோட்டமான தோற்றத்தில் மட்டுமே வேர்மீருக்கு நெருங்கி வர முடிந்தது. வேர்மீர், தனது ஓவியங்களில் வெளிப்படுத்திய அமைதியான பீடு (கம்பீரம்) மற்றும் பரஸ்பர நெருக்கம் சார்ந்த உணர்வு என்பவை, ஏனையவர்களின் மேலோட்டமான முயற்சிகளைக் கடந்து, அவரது நோக்கங்களைத் தத்துவத்தின் எல்லைகளுக்குள் உயர்த்தியது.